Document ID: /roh_data/filtered/fineweb-2-filterrobots_roh.jsonl.gz/44189

Las autoritads svizras online
Vus avais cumprà martganzia a l'exteriur e vulais savair, sche la taglia sin la plivalur (TPV) dal pajais ester As vegn restituida, cur che Vus transportais questa rauba en Svizra (vala per persunas cun domicil en Svizra)?
L'Administraziun federala da duana n'As po betg restituir la TPV da l'exteriur. Sche Vus transportais persunalmain en Svizra la martganzia cumprada a l'exteriur, avais Vus dentant savens la pussaivladad d'As laschar restituir la TPV da l'exteriur tras il vendider a l'exteriur u tras ina interpresa spezialisada per la restituziun da taxas (tax refund).